รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ 2 ครั้งที่ 1 ประจำปี 2563

วันที่ 16 เมษายน 2563

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายก่อลา บือราเฮง ตำแหน่งประธานสภา อบต.

 2.นายอาสุดิน สามะ ตำแหน่งรองประธานสภา อบต.

 3.นายนิมะ นาเซ ตำแหน่งเลขานุการสภา อบต.

4.นางมนัญญา กาญจนาภาส ตำแหน่งสมาชิกสภา อบต.

5.นางสาวรอบียะห์ โกะเลาะ ตำแหน่งสมาชิกสภา อบต.

6.นายอัลมูบาร็อค ดอเลาะ ตำแหน่งสมาชิกสภา อบต.

7.นายลาเต๊ะ แคเม๊าะ ตำแหน่งสมาชิกสภา อบต.

8.นายฟารอซี เจะเซ็ง ตำแหน่งสมาชิกสภา อบต.

9.นายอับดุลฮาเรส เจ๊ะแว ตำแหน่งสมาชิกสภา อบต.

10.นายกุศล แก้วเอียด ตำแหน่งสมาชิกสภา อบต.

11.นายวนิชย์ ขวัญนุ้ย ตำแหน่งสมาชิกสภา อบต.

12.นายมะรอสะนี ลอมา ตำแหน่งสมาชิกสภา อบต.

13.นายอุดม อินทร์แก้ว ตำแหน่งสมาชิกสภา อบต.

14.นายสมาน ยูโซะ ตำแหน่งสมาชิกสภา อบต.

15.นายการี โต๊ะกือดุง ตำแหน่งสมาชิกสภา อบต.

ผู้ไม่มาประชุม

 -ไม่มี-

ผู้มาร่วมประชุม

 1.นายอาหะมัดอัสลาม ฮาแว นายก อบต.

 2.นางแฉล้ม อินทชูด รองนายก อบต.

 3.นางมาลี ศุกร์เพ็ง รองปลัด อบต.

 4.นายรังสฤษฏ์ สามะ หัวหน้าสำนักปลัด

 5.นายก้องศักดิ์ ไชยสิทธิ์ ผอ.กองช่าง

 6.นางพาดีล่ะ สามะ นักพัฒนาชุมชน

เริ่มประชุมเวลา 10.00 น.

นิมะ นาเซ เมื่อที่ประชุมครบองค์ประชุมแล้วเลขานุการฯได้ให้สัญญาณเรียกที่ประชุมเข้าห้อง

เลขานุการสภา

 ประชุม โดยนายก่อลา บือราเฮง ทำหน้าที่ประธานในที่ประชุม และประธานกล่าวได้กล่าวเปิดประชุมสภาสมัยสามัญสมัยที่ 2 ครั้งที่ 1 ประจำปี 2563 โดยมีระเบียบวาระการประชุม ดังนี้

**ระเบียบวาระที่ 1 เรื่องที่ประธานจะแจ้งต่อที่ประชุมทราบ**

 1.1 การฝึกอบรมของสมาชิกสภา อบต.

ก่อลา บือราเฮง

ประธานสภาฯ

ด้วยได้มหาวิทาลัยในประเทศได้จัดการฝึกอบรมที่เกี่ยวกับบทบาทและหน้าที่ของสมาชิกสภาเพื่อการเพิ่มพูนความรู้ ด้านการตรวจสอบ ข้อกฎหมาย ระเบียบต่างๆ ที่สมาชิกสภาใช้ประกอบการพิจารณา เห็นชอบ อนุมัติ และอื่นๆ จึงขอประชาสัมพันธ์ให้ท่านสมาชิกสภาพิจารณาหากสนใจเข้ารับการฝึกอบรมกรุณาแจ้งให้หัวหน้าสำนักปลัด ทราบเพื่อจะได้จะส่งรายชื่อให้หน่วยงานที่จัดฝึกอบรมทราบ

ที่ประชุม รับทราบ

1.2 การระบาดของโรคติดเชื้อโคโรน่า(โควิด-19) ในส่วนของ อบต.ได้ดำเนินการป้องกันทั้งการจัดหาวัสดุเครื่องอุปกรณ์ต่างๆ จัดส่งบุคลากรประจำด่านตรวจ และจัดตั้งศูนย์กักกันควบคุมโรคเพื่อสังเกตอาการ จำนวน 4 แห่งได้แก่โรงเรียนบ้านตะโละไกรทอง โรงเรียนไม้แก่นกิติวิทย์ ฟาร์มไม้แก่น และโรงเรียนบ้านกระจูด ซึ่งในทุกศูนย์มีผู้เข้ารับการกักตัวตามหลักเกณฑ์ที่กระทรวงสาธารณสุขกำหนด ทั้งนี้ผู้ที่จะต้องเข้าศูนย์กักกันตัวจะเป็นผู้ที่เดินทางกลับจากประเทศมาเลเซีย และจังหวัดที่มีการความเสี่ยงการระบาดของโควิด-19 เช่น จังหวัดภูเก็ต กรุงเทพมหานคร เชียงใหม่ สงขลา และจังหวัดอื่นๆ

ที่ประชุม รับทราบ

**ระเบียบวาระที่ 2 เรื่องรับรองรายงานการประชุม**

นิมะ นาเซ

 รายงานการประชุมสภาองค์การบริหารส่วนตำบลตะโละไกรทองสมัยสามัญ สมัยแรก ครั้งที่ 1 เมื่อวันที่ 11 กุมภาพันธ์ 2563 เลขานุการฯได้แนบบันทึกรายงานการประชุมพร้อมหนังสือเชิญประชุมแล้วให้กับสมาชิกสภาทุกท่านแล้ว จากนั้นเลขานุการได้อ่านบันทึกรายงานการประชุมสมัยสามัญ สมัยแรก ครั้งที่ 1 เมื่อวันที่ 11 กุมภาพันธ์ 2563 ให้สมาชิกสภาฟังอีกครั้ง

ก่อลา บือราเฮง

ประธานสภาฯ

เลขานุการสภา

 เมื่อทุกท่านได้อ่านบันทึกรายงานการประชุมแล้ว และเลขานุการสภาได้อ่านให้ฟังอีกครั้ง หากสมาชิกสภาท่านใดสงสัยหรือมีข้อคิดเห็นหรือจะค้านรายงานการประชุมครั้งที่ผ่านมา ขอเรียนเชิญสมาชิกสภาชี้แจงและเหตุผลในการค้าน

มติที่ประชุม -ไม่มี-

เมื่อไม่มีสมาชิกสภาสงสัยหรือค้านรายงานการประชุม ประธานสภาขอมติที่ประชุมด้วยการยกมือ เพื่อรับรองรายงานการประชุมสภาสมัยสามัญ สมัยแรก ครั้งที่ 1 เมื่อวันที่ 11 กุมภาพันธ์ 2563

ก่อลา บือราเฮง

ประธานสภาฯ

-2-

มติที่ประชุม มีมติเป็นเอกฉันท์ รับรองรายงานการประชุม 15 เสียง

 ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเพื่อทราบ**

3.1 ระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 ระเบียบดังกล่าวได้ประกาศในราชกิจจานุเบกษา เมื่อวันที่ 17 ธันวาคม 2562 มีผลบังคับในวันที่ 18 ธันวาคม 2562 ระเบียบนี้มีทั้งหมด 231 ข้อ จึงขอให้ที่ประสงค์ที่จะลงสมัครรับเลือกตั้งในคราวต่อไป ได้ศึกษาและทำความเข้าใจในระเบียบดังกล่าวด้วย

 มาลี ศุกร์เพ็ง

 รองปลัด อบต.

ที่ประชุม รับทราบ

 3.3 การลงทะเบียนเด็กแรกเกิด

 พาดีล่ะ สามะ

 นักพัฒนาชุมชน.

โครงการเงินอุดหนุนเพื่อการเลี้ยงดูเด็กแรกเกิด เป็นนโยบายของรัฐบาลเพื่อสร้างระบบคุ้มครองทางสังคมโดยจัดสวัสดิการเงินอุดหนุนให้แก่เด็กแรกเกิดในครัวเรือนยากจนหรือครัวเรือนที่เสี่ยงต่อความยากจน โดยอุดหนุนให้เด็กแรกเกิดอายุ 0-1 ปี คนละ 400 บาท ขยายเวลาเป็น อายุ 0-3 ปี คนละ 600 บาทต่อเดือน โดยเด็กต้องอยู่ในครัวเรือนที่มีรายได้เฉลี่ยไม่เกิน 36,000 บาทต่อคน และขยายฐานรายได้ไม่เกิน 100,000 บาทต่อโดยเริ่มตั้งแต่ปีงบประมาณ 2562 เป็นต้นไป ทั้งนี้กรมกิจการเด็กและเยาวชน กระทรวงพัฒนาสังคมและความมั่นคงของมนุษย์ จะมีแนวทางแจ้งให้องค์กรปกครองส่วนท้องถิ่นทั่วประเทศดำเนินการ และเริ่มลงทะเบียนตั้งแต่บัดนี้เป็นต้นไป จึงขอประชาสัมพันธ์ให้ท่านสมาชิกสภาทราบและประชาสัมพันธ์ให้ประชาชนที่ตั้งครรภ์มาลงทะเบียน ณ ห้องสำนักงานปลัด

มติที่ประชุม รับทราบ

3.4 การให้ความช่วยเหลือประชาชนที่ได้ประสบภาวะยากลำบากในการดำรงชีพเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด-19

เรียนประธานสภา สมาชิกสภาและผู้เข้าร่วมประชุมทุกท่าน เป็นที่ทราบกันดีว่าปัจจุบันในพื้นที่ของเราโดยเฉพาะตำบลใกล้เคียงผู้ประชาชนติดเชื้อโควิด19 ทำให้รัฐบาลและจังหวัดปัตตานีต้องตรวจเข้มตามมาตรการในการควบคุมโรคติดเชื้อโควิด-19 ทั้งการควบคุมการเดินทางการเข้าออกของประชาชน ห้ามบุคคลภายนอกเข้าในเขตพื้นที่ ทำให้ประชาชนไม่สามารถประกอบอาชีพปกติได้ ประชาชนขาดรายได้เป็นจำนวนมาก และรัฐบาลได้ประกาศเคอร์ฟิวทั่วประเทศยิ่งประสบปัญหา

การขาดแคลนในเรื่องอาหารเครื่องอุปโภคบริโภคต่าง รัฐบาลได้ประกาศให้ความช่วยเหลือประชาชนผ่านองค์กรปกครองส่วนท้องถิ่น โดยกระทรวงมหาดไทยได้ออกหนังสือซักซ้อมต่างๆเพื่อให้ท้องถิ่นนำไปถือปฏิบัติ สำหรับการให้ความช่วยเหลือประชาชนในพื้นที่ที่ประสบภาวะยากลำบากเนื่องโควิด-19 องค์การบริหารส่วนตำบลตะโละไกรทองจะออกประกาศให้ประชาชนสามารถลงทะเบียนขอรับความ

 -3-

ช่วยเหลือด้านเครื่องอุปโภคบริโภค ผ่านช่องทางที่ อบต.กำหนดเช่นลงทะเบียนที่ อบต.หรือกับสมาชิก อบต.ในพื้นที่ เมื่อได้รายชื่อแล้ว อบต.จะประชุมคณะกรรมการช่วยเหลือ เพื่อพิจารณาว่าสมควรที่จะให้ความช่วยเหลือตามระเบียบช่วยเหลือหรือไม่ หากคณะกรรมการอนุมัติ อบต.จะประกาศรายชื่อและให้ความช่วยเหลือต่อไป จึงขอประชาสัมพันธ์ให้ท่านสมาชิกทุกท่านได้รับทราบและดำเนินการด้วย

ที่ประชุม รับทราบ

**ระเบียบวาระที่ 4 เรื่องที่เสนอใหม่/พิจารณา**

ก่อลา บือราเฮง

ประธานสภาฯ

 4.1 ขออนุมัติโอนตั้งรายการใหม่

 4.1.1ขออนุมัติจัดซื้อจอรับภาพชนิดมอเตอร์ไฟฟ้า งบประมาณ 20,000 บาท

 ขอเรียนเชิญนายก อบต.หรือเจ้าหน้าที่ที่ได้รับมอบหมายชี้แจง

 เรียนประธานสภาและสมาชิกสภาทุกท่าน ผมนายรังสฤษฏ์ สามะ หัวหน้าสำนักปลัด เนื่องจากสำนักปลัดประสงค์จะติดตั้งโปรเจคเตอร์แบบจอมอเตอร์ไฟฟ้าขนาดเส้นทแยงมุม 150 นิ้ว งบประมาณขออนุมัติ 20,000 บาทตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 ตามข้อ 27 เพื่อให้สภาพิจารณา

รังสฤษฏ์ สามะ

 หน.สป

มติที่ประชุม มีมติเป็นเอกฉันท์ อนุมัติ 15 เสียง

 ไม่รับรองรายงานการประชุม – เสียง

งดออกเสียง 1 คน

 4.2 ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี

 4.2.1 จัดซื้อเทปวัดระยะ งบประมาณ 8,600 บาท

ขออนุมัติเปลี่ยนแปลงคำชี้แจงงบประมาณการจัดซื้อเทปวัดระยะ

ข้อความเดิม ข้อ 3 โครงทำด้วยไฟเบอร์แข็งสามารถป้องกันเนื้อเทปได้มีด้ามจับเป็นแบบหิ้ว มีปุ่มล็อคนิ้ว เพื่อช่วยให้จับกระชับขึ้นและมีปลายแหลมจรดพื้น

ข้อความใหม่ ข้อ 3 โครงทำด้วยไฟเบอร์แข็งแรงสามารถป้องกันเนื้อเทปได้มีด้ามจับกระชับมือพร้อมปุ่มยางที่ด้ามเพื่อกันลื่นในขณะใช้งาน ขออนุมัติแก้ไขเปลี่ยนแปลงคำชี้แจงคำชี้แจงงบประมาณ ตามระเบียบกระทรวงมหาดไทยว่าด้วย

วิธีการงบประมาณขององค์กรปกครองส่วนท้องถิ่น พ.ศ.2541 ตามข้อ 29 เพื่อให้สภาพิจารณา

มติที่ประชุม มีมติเป็นเอกฉันท์ อนุมัติ 15 เสียง

 ไม่รับรองรายงานการประชุม – เสียง

งดออกเสียง 1 คน

4.2.2 จัดซื้อเครื่องพิมพ์เช็ค งบประมาณ 46,000 บาท

ขออนุมัติแก้ไขเปลี่ยนแปลงคำชี้แจงบประมาณจัดซื้อเครื่องพิมพ์เช็ค งบประมาณ 46,000 บาท

-4-

 ข้อความเดิม 2.ความเร็วในการพิมพ์ไม่น้อยกว่า High speed draf 480 cps,draft 360 cps,nlaq 180 cps,lq 120 cps

 ข้อความใหม่ 2.ความเร็วในการพิมพ์ไม่น้อยกว่า High speed draf 480 cps,draft 360 cps,nlaq 150 cps,lq 120 cps

มติที่ประชุม มีมติเป็นเอกฉันท์ อนุมัติ 15 เสียง

 ไม่รับรองรายงานการประชุม – เสียง

งดออกเสียง 1 คน

ระเบียบวาระที่ 4 เรื่องอื่นๆ

 เรียนประธานสภา สมาชิกสภา และผู้เข้าร่วมประชุมทุกท่านผมนายลาเต๊ะ แคเม๊าะ

ลาเต๊ะ แคเมาะ

 สมาชิกสภาฯ

สมาชิกสภา อบต.หมู่ 2 บ้านทะเล ขอปรึกษาในเรื่องการให้ความช่วยเหลือประชาชน กรณีไฟฟ้าถนนไฟสาธารณเสียหาย ผมขอทำความเข้าใจกับเพื่อนสมาชิกทุกท่านขอให้เพื่อนสมาชิกกรุณามาทำหนังสือตามแบบที่กองช่างเพื่อดำเนินการซ่อมแซมไฟฟ้าสาธารณะ ไม่ใช่ฝากเจ้าหน้าที่คนใดคนหนึ่งให้ไปทำการซ่อมซึ่งสมาชิกหลายท่านได้ทำหนังสือเพื่อให้ซ่อมตามขึ้นตอนที่กำหนดไว้ ทั้งนี้เพื่อความสะดวกรวดเร็วของเจ้าหน้าที่ที่ต้องปฏิบัติ

ที่ประชุม รับทราบ

ประธานสภาได้สอบถามสมาชิกท่านใดมีประเด็นที่จะสอบถามหรือแลกเปลี่ยนความคิดเห็น หากไม่มีผมขอขอบคุณทุกท่านที่มาประชุมวันนี้ และผมขอสั่งปิดการประชุม ณ บัดนี้

ประธานสภาได้สอบถามสมาชิกท่านใดมีประเด็นที่จะสอบถามหรือแลกเปลี่ยนความคิดเห็น และประธานได้กล่าวขอบคุณทุกท่านที่มาประชุมวันนี้ และสั่งปิดการประชุม

เลิกประชุมเวลา 11.45 น.

ลงชื่อ นิมะ นาเซ ผู้บันทึกรายงานการประชุม

 (นายนิมะ นาเซ)

 เลขานุการสภาองค์การบริหารส่วนตำบล

ลงนาม ก่อลา บือราเฮง

 (นายก่อลา บือราเฮง)

 ประธานสภาองค์การบริหารส่วนตำบล